stanford-oval/wikipedia huggingface dataset:
Pispala (suunnittelualue)

Pispala on Tampereen lounaiseen suuralueeseen kuuluva suunnittelualue noin kolme kilometriä ydinkeskustasta länteen. Pispalan suunnittelualueeseen kuuluvat Hyhkyn, Ylä-Pispalan, Tahmelan, Ala-Pispalan ja Santalahden tilastoalueet. Tilastoalueet vastaavat suurin piirtein kaupunginosia.
Kankkila

Kankkila (ruots. Kankböle) on yksi Myrskylän kunnan kuudesta eteläisestä kylästä. Enimmillään siellä niin kuin koko Myrskylässä on ollut asukkaita 1950-luvulla.
Kankkilaan perustettiin 1897 osuusmeijeriosuuskunta ja 1898 rakennutettiin osuusmeijeri. Osuusmeijerin toiminnan päättymisen jälkeen maidot vietiin pääasiassa Elannon meijeriin Myrskylän kirkonkylään.
Elannon Myrskylän kirkonkylän meijerin tultua myydyksi valiolaiselle Tuottajan Maidolle, minkä meijeri oli ja on Riihimäellä, meijeri suljettiin. Sen jälkeen meijerin tiloissa aloitti kalasavustamo Safu, mikä myytiin Apetit-pakastamolle, mikä lakkautti sen. Lakkautetun Safun tiloissa aloitti Myrskylän Savu -kalasavustamo, mikä oli alun perin Loviisan Ahvenkoskella, missä siellä se päätti toimintansa.
Myrskylän kunnalliskoti perustettiin Kankkilaan 1936. Vanhainkodin toiminta siirtyi 1986 Myrskylän kirkonkylään. Kankkilan peruskoulu toimi vuoteen 2010 saakka 1952 rakennetussa koulukiinteistössä. Kun 24. helmikuuta 2022 Venäjän federaation asevoimat hyökkäsivät Ukrainaan, tuli Puolan kautta Suomeen ja Myrskylään viisitoista ukrainalaispakolaista Boryspilista Kiovan alueelta ja myös Harkovan alueelta. Heidät majoitettiin alustavasti vuoden 1952 koululle, mikä on toisella puolella tietä alkuperäiseen puusta rakennettuun kouluun nähden. Edellisen kerran ukrainalaisia oli ollut Myrskylässä Suomen neuvostoliittolaisina sotavankeina maataloustöissä jatkosodan aikana.
Pakila-Kankkilan kaksikielinen kansakoulu perustettiin 1905, jossa oli 1916 kaksikymmentäkaksi ruotsin- ja yhdeksäntoista suomenkielistä oppilasta.
Myrskylän Osuuspankilla on ollut konttori Kankkilassa. Kankkilan meijerin toimintaa jatkoi kalasavustamo. Se sijaitsi Haikkolan K-kaupan vierellä.
Kankkilassa on nurmipäällysteinen jalkapallokenttä, millä pelataan Myrskylän Myrskyn kotiottelut. Kaudella 2018 Suomen Palloliiton Uudenmaan piirin viidennen divisioonan lohko 4:n kotiottelut.  Myrskylän kirkonkylän jalkapallokenttä on pienemi kuin Kankkilan jalkapallokenttä, minkä vuoksi jalkapallosarjaottelut pelataan Kankkilassa. Myrskylän Myrsky järjestää jalkapallokotiottelunsa Kankkilan nurmipäällysteisellä jalkapallokentällä.
Kylätoiminta

Kankkilassa kylätoimintaa harjoittaa Kankkilan Seutu ry. Se on aikaisemmin järjestänyt vuosittaiset Kankkilan tanssit Kankkilan maneesilla, joka oli aikaisemmin heinälato. Yhdistys järjestää tapaamisia saadulla Marttila -nimisellä vapaa-ajan asunnolla ja osallistui 8. kesäkuuta 2019 Avoimet kylät -tapahtumaan, johon liittyy grillaamista nurmipäällysteisen jalkapallokentän kohdalla sekä opastettu kotiseutukävely.
Marttilassa järjestetään vuosittain pienimuotoisia kylätapaamisia.
Kaleva (suunnittelualue)

Ilmakuva Tampereelta, etualalla Kalevan aluetta.
Kaleva on Tampereen keskiseen suuralueeseen kuuluva suunnittelualue. Kalevan suunnittelualueeseen kuuluvat Kalevan, Kalevanrinteen, Liisankallion ja Hakametsän tilastoalueet. Tilastoalueet vastaavat suurin piirtein kaupunginosia.
Nalbufiini

| --- | --- |

Nalbufiini
Systemaattinen (IUPAC) nimi
(–)-17-(syklobutyylimetyyli)- 4,5α-epoksimorfinaani- 3,6α,14-trioli
Tunnisteet
CAS-numero: 20594-83-6
ATC-koodi: N02AF02
PubChem CID: 5311304
DrugBank: DB00844
Kemialliset tiedot
Kaava: C21H27NO4 
Moolimassa: 357,443 g/mol
Farmakokineettiset tiedot
Hyötyosuus: 81 % (10 mg), 83 % (20 mg) (IM); 79 % (10 mg), 76 % (20 mg)
Metabolia: Hepaattinen
Puoliintumisaika: ≈5 tuntia (3-6) 
Ekskreetio: virtsa: 93 % 6:ssa tunnissa 
Terapeuttiset näkökohdat
Raskauskategoria:  B (US)
Reseptiluokitus:  Prescription Only (S4) (AU)Schedule IV (CA)?(US) 
Riippuvuusalttius: Korkea
Antotapa: intramuskulaarinen, intravenoosinen, ihonalainen
Nalbufiini on puolisynteettinen opioidi, joka on tarkoitettu keskivaikean ja vaikean kivun lyhytaikaiseen hoitoon. Sitä voidaan käyttää myös kivun lievitykseen ennen ja jälkeen operaatioita. Sitä myydään Suomessa tuotenimellä Nalpain. Teholtaan nalbufiini vastaa morfiinia.
Lääkkeissä nalbufiini esiintyy usein nalbufiinihydrokloridina (C21H27NO4●HCl, CAS 23277-43-2). Nalbufiinin antagonistina toimii naloksoni.
Aiheesta muualla

Nalbufiini MeSH/FinMeSH
Human Metabolome Database (HMDB): Nalbuphine (englanniksi)
Toxin and Toxin Target Database (T3DB): Nalbuphine (englanniksi)
KEGG: Nalbuphine (englanniksi)
Kipulääkkeet eli analgeetit
| --- | --- |
Tulehduskipulääkkeet:  asetyylisalisyylihappo |  deksibuprofeeni | diflunisaali |  diklofenaakki | etorikoksibi | flurbiprofeeni |  ibuprofeeni |  indometasiini |  ketoprofeeni | ketorolaakki | mefenaamihappo | meloksikaami |  naprokseeni | parekoksibi | piroksikaami | propyfenatsoni |  rofekoksibi |  selekoksibi | sulindaakki | tolfenaamihappo | valdekoksibi
Opioidit:  alfentaniili |  buprenorfiini |  dekstropropoksifeeni |  dihydrokodeiini |  endorfiini | etyylimorfiini |  fentanyyli |  heroiini |  hydrokodoni | hydromorfoni | karfentaniili |  kodeiini |  metadoni |  morfiini |  nalbufiini |  oksikodoni |  oksimorfoni | pentatsosiini |  petidiini | propoksifeeni |  remifentaniili |  sufentaniili |  tebaiini | tilidiini |  tramadoli
Muut:  parasetamoli |  kannabinoidit (lääkekannabis)
Nälkäpeli

| Nälkäpeli> The Hunger Games |
| --- | --- |

Alkuperäisteos
Kirjailija:  Suzanne Collins
Kansitaiteilija:  Tim O’Brien
Kieli:  englanti
Genre:  seikkailu, tieteisfiktio
Kustantaja:  Scholastic
Julkaistu:  14. syyskuuta 2008
Sivumäärä:  374
Suomennos
Suomentaja:  Helene Bützow
Kustantaja:  WSOY
Julkaistu:  2010
Sivumäärä:  326

Seuraava:  Vihan liekit
Löydä lisää kirjojaKirjallisuuden teemasivulta
Nälkäpeli on Suzanne Collinsin kirjoittama nuortenromaani vuodelta 2008. Kirja kertoo kuusitoistavuotiaasta Katniss Everdeenista, joka asuu luonnonkatastrofien hävittämässä maailmassa Panem-nimisessä diktatuurissa, joka on rakennettu entisen Pohjois-Amerikan paikalle. Nälkäpeli on vuosittainen tapahtuma, jossa jokaiselta kahdeltatoista vyöhykkeeltä valitaan tyttö ja poika taistelemaan henkensä edestä kuolemaan asti.
Kirja on julkaistu pokkarina, äänikirjana ja e-kirjana, ja se on käännetty 26 kielelle. Kirjan on suomentanut Helene Bützow. Kirja sai enimmäkseen myönteisiä arvosteluja. Nälkäpeli on ensimmäinen romaani Nälkäpeli-kirjasarjassa. Kirjasarjaa jatkavat Vihan liekit (2009), Matkijanärhi (2010) ja aikaan 64 vuotta ennen muita kirjoja sijoittuva Balladi laululinnuista ja käärmeistä (2020).
Kirjan pohjalta tehty samanniminen elokuva sai ensi-iltansa vuonna 2012. Sen pääosissa ovat Jennifer Lawrence, Josh Hutcherson ja Liam Hemsworth. Elokuva tuotti yli 691 miljoonaa dollaria.
Inspiraatio ja alkuperä

Collins sanoo saaneensa idean Nälkäpeliin kanavasurffailtuaan eräänä päivänä, ja kun tositelevisio-ohjelmien ja sotauutisten ero tuntui hämärtyvän.
Collins mainitsee myös kreikkalaisen myytin Theseuksesta. Siinä Ateenan kaupunki pakotettiin lähettämään Kreetalle nuoria miehiä ja naisia, jotta Minotauros voisi syödä heidät. Hän sanoo: ”Kreeta lähetti hyvin selvän viestin: ’Häiriköi niin teemme jotain pahempaa kuin tapamme sinut: tapamme lapsesi.’” Collins sanoo myös että samanlaiset tarinat kolahtivat häneen jo hänen ollessaan nuori, koska hänen isänsä taisteli Vietnamin sodassa ja hän oppi sen kautta tietämään, miltä tuntuu pelätä menettää joku rakkaansa.
Henkilöt

Katniss Everdeen on 16-vuotias lujatahtoinen, mutta toisaalta hieman arka ja hiljainen tyttö. Hänellä on ruskeat hiukset, hän on melko laiha ja hän on noin 170 cm pitkä. Hän on elättänyt perhettään yksin monta vuotta hänen isänsä kuoltua kaivosonnettomuudessa. Katniss on vyöhykkeen 12 tyttötribuutti 74. Nälkäpelissä.
Peeta Mellark on 16-vuotias vyöhykkeen 12 poikatribuutti. Hän on leipurin poika ja asuu kaupungin parempiosaisten puolella. Haastattelussa hän paljastaa rakastavansa Katnissia, ja se onkin heidän aseensa kohti voittoa.
Primrose Everdeen on Katnissin 12-vuotias pikkusisko, jota Katniss rakastaa enemmän kuin ketään muuta. Arpa osuu hänen kohdalleen, mutta Katniss tarjoutuu hänen tilalleen. Primillä on kissa nimeltä Buttercup ja vuohi nimeltä Lady. Katniss osti Ladyn Primille syntymäpäivälahjaksi Vuohiukolta.
Gale Hawthorne on Katnissin paras ystävä, ja hän kutsuu Katnissia alati Catnipiksi. He ystävystyivät kantapään kautta, ja Gale opetti Katnissia rakentamaan ansoja. Gale elätti Katnissin perhettä, kun Katniss oli Nälkäpelissä.
Haymitch Abernathy on ainoa elossaoleva Nälkäpelin kahdesta vyöhykkeen 12 voittajatribuutista. Hän ja Katniss eivät tule kovin hyvin toimeen, mutta silti Haymitch opastaa Katnissin peliin hyvin. Haymitch on voittonsa jälkeen turvautunut viskiin, ja juo enemmän kuin kukaan muu Katnissin tuntema.
Madge Undersee on vyöhykkeen 12 pormestarin tytär ja Katnissin vähäpuheinen ystävä. Katniss sai Madgelta onnenkalunsa, joka on kultainen matkijanärhi kultaisessa kehässä.
Effie Trinket on vyöhykkeen 12 saattaja, joka myös arpoo tribuutit ja myös hän auttaa Katnissia valmistautumaan peliin. Effie käyttää usein värikkäitä peruukkeja.
Cinna Katnissin ystävä ja hänen stylistinsa. Hän on mies. Häntä kuvataan yleensä epätavallisena capitolilaisena, sillä hän on myös hieman kapinallinen.
Henkilöt > Kirjassa esitellyt muiden vyöhykkeiden tribuutit

Marvel on ensimmäisen vyöhykkeen poikatribuutti, jonka Katniss tappaa Marvelin tapettua ensin Ruen.
Glimmer on ensimmäisen vyöhykkeen tyttötribuutti, joka kuolee Katnissin aiheuttamaan mehiläisten hyökkäykseen.
Cato on toisen vyöhykkeen poikatribuutti, joka ilmoittautui peliin vapaaehtoisena, sillä häntä on koulutettu sitä varten lapsesta saakka.
Clove on toisen vyöhykkeen tyttötribuutti. Caton tavoin Clove on hyvin raaka, ja hän yrittää kerran jopa tappaa Katnissin. Thresh tappaa Cloven ensimmäisessä kirjassa päästäen samalla Katnissin karkuun.
Ketunnaama on lempinimi, jonka Katniss antaa viidennen vyöhykkeen tyttötribuutille. Hän on tribuuteista älykkäin, eikä juurikaan taistele, vaan piileskelee metsässä ja hankkii elantonsa varastamalla niin sanotuilta "ammattilaisilta", alussa liittoutuneilta ensimmäisen, toisen ja neljännen vyöhykkeen tribuuteilta. Hän kuoli myrkkymarjoihin, jotka Peeta oli laittanut esille tietämättä niiden olevan myrkyllisiä.
Rue on vyöhykkeen 11 kaksitoistavuotias tyttötribuutti, joka liittoutuu Katnissin kanssa. Rue on hyvin taitava kasvien tunnistamisessa, ja ruumiinrakenteeltaan pieni ja hento. Hän muistuttaa ulkonäöltään vyöhykkeen 12 väkeä, mutta hänellä on ruskeat silmät.. Kirjassa hän oli näyttänyt lahjakseen hyppelyn.
Thresh on vyöhykkeen 11 poikatribuutti, joka liikkuu yksikseen. Pelin loppupuolella hän pelastaa Katnissin, koska sai tietää, että tämä auttoi Rueta. Threshiä pyydetään mukaan ammattilaisten joukkoon, koska hän on isokokoinen, mutta hän kieltäytyy, mitä Katniss arvostaa.
Aiheesta muualla

Vesa Sisättö: Nuoret kisaavat hengestään Helsingin Sanomat 22.1.2009.
Jonathan McCalmont: The Hunger Games (Arkistoitu – Internet Archive). Zone-sf.com 2011 . (englanniksi)
Risingshadow.fi
Bob McKenzie

Bob McKenzie vuoden 2010 olympiaturnauksessa
Robert ”Bob” McKenzie (s. 16. elokuuta 1956) on kanadalainen jääkiekkotoimittaja ja -asiantuntija.
McKenzie on työskennellyt yhtäjaksoisesti kanadalaisen TSN-urheilukanavan palveluksessa vuodesta 1986 lähtien. Sitä ennen hän toimi muun muassa The Hockey News -lehden päätoimittajana yhdeksän vuoden ajan.
McKenzie on yksi arvostetuimmista jääkiekkoasiantuntijoista. Hänellä on Twitter-yhteisöpalvelussa yli 1,2 miljoonaa seuraajaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nalle Puh

| Nalle Puh |
| --- | --- |
 Nalle Puh
Luoja(t):  A. A. Milne
Näyttelijä(t):  Sterling Holloway (1965–1977) Hal Smith (1977–1987) Jim Cummings (1988–) suomeksi Reino Bäckman (1966–1969) Martti Järvinen (1977, 1985–1990) Esa Anttila (1984) Jarmo Koski  (1991–) 
Ensi- esiintyminen:  Nalle Puh (1926)
Henkilötiedot
Asuinpaikka:  Puolen hehtaarin metsä
Suhteet
Infobox OKNimi-testi OK: 
Nalle Puh (engl. Winnie-the-Pooh) on englantilaisen kirjailija A. A. Milnen (1882–1956) luoma satuhahmo.
Synty

Nalle Puh esintyi ensimmäisen kerran London Evening News -lehdessä vuonna 1926 julkaistussa novellissa ”Vääränlaisia mehiläisiä”. Milne kirjoitti Nalle Puhista kaksi kirjaa: Nalle Puh (1926) ja Nalle Puh rakentaa talon (1928). Sen lisäksi Nalle Puh esiintyy myös Milnen kahdessa runokirjassa.
Milnen kuoltua Walt Disney Company osti hänen perillisiltään Nalle Puh -hahmojen tekijänoikeudet, ja myöhemmin Nalle Puh on tullut tunnetuksi Disney-yhtiön piirroselokuvista, animaatiosarjoista ja sarjakuvista. Alkuperäiset Nalle Puh -kirjat on käännetty yli 40 kielelle.
A. A. Milnen Nalle Puh -tarinoiden pohjana olivat hänen poikansa Christopher Robin Milnen lelueläimet.
Nimi

Nalle Puh eli englanniksi Winnie-the-Pooh sai nimensä Lontoon eläintarhassa olleen Winnie-karhun mukaan. Winnie oli kanadalainen mustakarhu, joka oli tuotu Pohjois-Amerikasta Eurooppaan ensimmäisen maailmansodan aikana kanadalaisen rykmentin maskottina ja jäänyt sodan jälkeen Lontoon eläintarhaan. Nimensä se oli saanut omistajansa kotikaupungin Kanadan Winnipegin mukaan.
Milnen Nalle Puh -kirjojen hahmot

Nalle Puh (Winnie-the-Pooh), pieniaivoinen ja hunajaa rakastava nalle, joka on taipuvainen filosofisiin mietelmiin ja lorujen keksimiseen.
Nasu (Piglet), pieni ja arka porsas, Nalle Puhin paras ystävä.
Kani (Rabbit), touhukas ja määräilevä kaniini, joka rakastaa organisointia.
Pöllö (Owl), arvokas pöllö, jota sekä hän itse että muut pitävät (usein hatarin perustein) metsän viisaimpana eläimenä.
Ihaa (Eeyore), synkkä ja surumielinen aasi, jonka häntä on kiinni naulalla.
Tikru (Tigger), ylienerginen tiikeri, jonka lempipuuhaa on pomppiminen, usein muiden eläinten päälle.
Kengu (Kanga), lempeä ja huolehtivainen kenguruäiti.
Ruu (Roo), Kengun peloton ja touhukas poikanen, joka usein innostuu asioista liikaakin.
Risto Reipas (Christopher Robin), suunnilleen 8-vuotias poika, joka käy koulua. Hän myös ”omistaa” Puhin. Saanut nimensä Christopher Robin Milneltä.
Nalle Puh, Nasu, Ihaa, Tiikeri, Kengu ja Ruu perustuvat suoraan Milnen pojan lelueläimiin. Kani ja Pöllö sen sijaan ovat Milnen keksintöä. E. H. Shepardin piirroksissa muut hahmot on piirretty leluiksi, mutta Kani ja Pöllö oikeiksi eläimiksi. Tämä tulee esille myös itse tekstissä: kirjassa Nalle Puh rakentaa talon Kani toteaa Pöllölle, että vain heillä kahdella on aivot ja ″muiden päissä on purua”. Nalle Puh kumppaneineen asuu Puolen hehtaarin metsässä, jonka esikuvana oli Ashdownin metsä lähellä Milnen perheen taloa East-Sussexissa.
Milne myös sijoitti kirjoihinsa poikansa Christopher Robinin. Ensimmäisessä kirjassa Nalle Puh on kehyskertomus, jossa Milne kertoo Puh-tarinoita pojalleen, ja myös kirjan Nalle Puh rakentaa talon esipuheessa annetaan ymmärtää, että kirjan kertomukset ovat syntyneet Milnen pojalleen keksiminä tarinoina. Kaikki neljä kirjaa on kuvittanut E. H. Shepard, joka otti piirroksiinsa mallia sekä alkuperäisistä Christopher Robinin leluista että Ashdownin metsästä.
Nykyisin pieniaivoinen, mutta hyväntahtoinen Nalle tunnetaan paitsi Milnen alkuperäisistä kirjoista myös Disney-yhtiöiden tuottamista sarjakuvista, elokuvista ja televisiosarjoista. Disneyn vuonna 1977 valmistunutta kokoillan elokuvaa Nalle Puh (The Many Adventures of Winnie the Pooh) pidetään lasten piirroselokuvan klassikkona. Disney-elokuvien myötä joukkoon astui myös aivan uusi, Milnen alkuperäisissä kirjoissa esiintymätön hahmo, Myyrä (Gopher).
Christopher Robinin lelukarhu oli vuoteen 2008 saakka näytteillä New York Public Libraryn sivukirjastossa Donnell Library Centerissä lastenosastolla, jossa eläkepäiviään viettivät myös Nasu, Kengu, Tiikeri ja Ihaa.
Nalle Puh Suomessa

Nalle Puh -kirja ilmestyi Anna Talaskiven suomentamana vuonna 1934. Kirjan runot suomensi Yrjö Jylhä. Sanoma Oy julkaisi Nalle Puh -sarjakuvalehteä vuosina 1981–2014.
Sensurointi Kiinassa

Kun Kiinan presidentti Xi Jinping tapasi yhdysvaltalaisen virkaveljensä Barack Obaman vuonna 2013, kiinalaiset internetin käyttäjät huomasivat yhdennäköisyyden näiden kahden sekä Nalle Puhin ja Tiikerin välillä. Kuva, jossa näitä kahta paria verrataan toisiinsa, alkoi levitä netissä ja Kiinan internetsensuuri alkoi sensuroida kuvaa. Vuotta myöhemmin vastaava vertaus Japanin pääministerin Shinzo Aben kanssa (tällä kertaa Puh ja Ihaa) alkoi levitä.
Nalle Puh ei ole kategorisesti kielletty Kiinassa, mutta hahmon vertaaminen Xihin johtaa Nalle Puhin ajoittaiseen sensuroimiseen. Sensuroinnin jälkeen Nalle Puh -piirretyt ovat olleet katsottavissa CCTV:n kanavilla normaaliin tapaan.
Vuonna 2019 julkaistu South Parkin jakso Banned in China kuvaa Nalle Puhin ja Nasun poliittisina vankeina Kiinassa. Hongkongin protestien vuoksi Nasua on alettu käyttää vertauskuvana Hongkongin hallintojohtajalle Carrie Lamille.
Milnen Nalle Puh -kirjat

Nalle Puh (Winnie-the-Pooh, 1926). Suomentanut Anna Talaskivi, runot suomentanut Yrjö Jylhä. Porvoo-Helsinki: WSOY, 1934.
Nalle Puh rakentaa talon (The House at Pooh Corner, 1928). Suomentanut Annikki Saarikivi. Porvoo-Helsinki: WSOY, 1949.
When We Were Very Young (runokirja, 1924)
Now We Are Six (runokirja, 1927)
Elokuvat, televisiosarjat ja videopelit > Disneyn elokuvat

1966: Nalle Puh ja hunajapuu (Winnie the Pooh and the Honey Tree)
1968: Nalle Puh ja tuulinen päivä (Winnie the Pooh and Blustery Day)
1974: Nalle Puh ja Tiikeri kans! (Winnie the Pooh and Tigger Too!)
1977: Nalle Puh (The Many Adventures of Winnie the Pooh) (koostettu aikaisemmista lyhytelokuvista, mukana on myös uutta materiaalia)
1981: Winnie the Pooh Discovers the Seasons
1983: Nalle Puh ja Ihaan suuri päivä (Winnie the Pooh and a Day for Eeyore)
1997: Nalle Puh ystävää etsimässä (Pooh's Grand Adventure: The Search for Christopher Robin)
1999: Nalle Puh – yhtä juhlaa (Winnie the Pooh's Seasons of Giving)
2000: Tiikerin oma elokuva (The Tigger Movie)
2001: Nalle Puhin sydämellisiä tarinoita (The Book of Pooh: Stories from the Heart)
2001: Mikki Hiiren taikajoulu – Lumisia tarinoita (Mickey’s Magical Christmas: Snowed in at the House of Mouse)
2002: Nalle Puhin joulu (Winnie the Pooh: A Very Merry Pooh Year)
2003: Nasun suuri elokuva (Piglet's Big Movie)
2004: Nalle Puh: Kevät ja Ruu (Winnie the Pooh's Springtime with Roo)
2005: Nalle Puh ja Möhköfantti (Pooh's Heffalump Movie)
2005: Nalle Puh ja Möhköfantin halloween (Pooh's Heffalump Halloween Movie)
2007: Ystäväni Tiikeri & Nalle Puh: Supernuuskijat pelastavat joulun (Super Sleuth Christmas Movie)
2009: Ystäväni Tiikeri & Nalle Puh: Suuri musikaali (Tigger & Pooh and a Musical Too)
2010: Super Duper Super Sleuths
2011: Nalle Puhin elokuva (Winnie the Pooh)
2018: Risto Reipas ja Nalle Puh (Christopher Robin)
Nalle Puhin suomenkielisenä ääninäyttelijänä toimii Jarmo Koski, ennen Reino Bäckman, Esa Anttila ja Martti Järvinen.
Elokuvat, televisiosarjat ja videopelit > Disneyn televisiosarjat

Welcome to Pooh Corner (Disney Channel, 1983–1986)
Nalle Puhin uudet seikkailut (The New Adventures of Winnie the Pooh) (ABC, 1988–1991)
The Book of Pooh (Disney Channel, 2001–2002)
Mikin klubi (Disney Channel, 2001–2004)
Ystäväni Tiikeri & Nalle Puh (My Friends Tigger & Pooh) (Disney Channel, 2007–2010)
Mini Adventures of Winnie the Pooh (Disney Junior, 2011–2014)
Elokuvat, televisiosarjat ja videopelit > Sojuzmultfilmin televisiosarja

1969–1972 Vinni Puh (Винни-Пуx)
Elokuvat, televisiosarjat ja videopelit > Videopelit

Winnie the Pooh in the Hundred Acre Wood (1986)
Winnie the Pooh Adventures
Tigger's Honey Hunt (2000)
Party Time with Winnie the Pooh (2001)
Pooh & Tigger's Hunny Safari
Winnie the Pooh Pre-School
Winnie the Pooh Kindergarten
Piglet's Big Game (2003)
Winnie the Pooh's Rumbly Tumbly Adventure (2005)
Ready to Read with Pooh
Kingdom Hearts -sarja (Puolen Hehtaarin metsä on yksi sen maailmoista)
Kirjallisuutta

Sibley, Brian: Eläköön Nalle Puh! Juhlakirja koko maailman parhaalle karhulle. Suomentanut Pirkko Biström. WSOY, 2001.
Aiheesta muualla

Wikimedia Commonsissa on kuvia tai muita tiedostoja aiheesta .
Winnie-the-Pooh by A. A. Milne Milnen ensimmäisen Nalle Puh -kirjan tekijänoikeudellinen suoja-aika on päättynyt, joten teos on vapaasti ladattavissa verkosta Gutenberg-projektin sivuilta (englanniksi)
Nalle Puh -tietokanta. Tampereen yliopisto (Web Archive 2011)
Ylen Elävä arkisto: Näytteitä Radiomafian Nalle Puh -kuunnelmasta
Alkuperäisiä Nalle Puh -leluja. Vasemmalta oikealle: Tikru, Kengu, Nalle Puh, Ihaa ja Nasu.
Puuveistoksessa Risto Reipas, Nalle Puh, Nasu ja Tikru.
Halla (yritys)

Hallan sahan voimalaitos Kotkassa
Halla Oy oli vuosina 1875–1932 Kymin kunnassa toiminut metsäteollisuusyritys, joka omisti useita sahalaitoksia. Yhtiö oli alun perin norjalaisomistuksessa, mutta se siirtyi vuonna 1916 Kymi Oy:n hallintaan, koska norjalaisomistajat halusivat luopua useita vuosia tappiollisena toimineesta yrityksestä. Halla Oy fuusioitiin Kymi Oy:hyn vuoden 1933 alussa.
Halla Oy sai alkunsa, kun norjalainen Aslak Holmsen vuokrasi vuonna 1873 Kymijoen suulta Hallansaaren 50 vuodeksi. Holmsen ja kahdeksan hänen yhtiökumppaniaan saivat senaatilta höyrysahan perustamisluvan vuonna 1875 ja Hallan saha aloitti toimintansa vuonna 1876. Sahan toiminta jatkui aina vuoteen 1986 saakka.
Vuonna 1889 yhtiö osti Sippolan hovin ministerivaltiosihteeri Woldemar von Daehnilta. Kun kauppakirjan ehtojen mukaisesti itse hovi ja 41 torppaa oli myyty Lennart Forsténille, jäi yhtiölle vielä metsää noin 7300 hehtaaria.
Halla-yhtiö rakensi 1910 puutavaran kuljetusta varten uittoreitin Saimaalta Kymijoelle. Reitti alkoi Savitaipaleelta ja kulki vesistöjä pitkin Mäntyharjun ja Vuohijärven kautta Verlaan ja edelleen Voikkaalle. Reitillä tukit jouduttiin kuljettamaan maakannaksen yli rataa pitkin Orraintaipaleessa, Honkataipaleessa, Voikoskella, Verlassa ja Voikkaalla. Pisin näistä kuljetusradoista oli noin kuusi kilometriä pitkä Honkataipaleen rata, jolla käytettiin höyryvetureita. Järviosuuksilla käytettiin hinaajia lauttojen vetämiseen. Hallan kuljetusreitti oli käytössä vuoteen 1976 saakka.
Halla Oy omisti Hallan ja Jumalniemen sahat Kotkan seudulla, Saksalan ja Otavan sahat Mikkelin maalaiskunnassa, Mäntyharjun sahan (1918-1938) sekä Karhonsaaren sahan lähellä Kuopiota. Otavassa sijainnut saha myytiin 1910 Tuukkalan Höyrysaha Oy:lle ja Karhonsaaren saha lopetettiin vuonna 1911. Yhtiöllä oli lisäksi Hallan sellutehdas Hallan saarella, joka suljettiin 1938 Sunilan sellutehtaan käynnistyessä. Halla Oy:llä oli omistuksessaan metsiä noin 112 000 hehtaaria ja sen palveluksessa oli vuonna 1907 noin 1 500 henkilöä.
Antti Niemi (jääkiekkoilija)

| Antti Niemi |
| --- | --- |

Henkilötiedot
Syntynyt: 29. elokuuta 1983 (ikä 41) Vantaa
Kansalaisuus:   Suomi
Jääkiekkoilija
Lempinimi:  Andy, Nemo
Pelipaikka:  maalivahti
Hanska:  vasen
Pituus:  188 cm
Paino:  98 kg
Pelinumero:  31
Pelaajaura
Pääsarjaura:  2005–2020
Seurat:  Kiekko-Vantaa (Mestis) Pelicans (SM-liiga) Rockford IceHogs (AHL) Chicago Blackhawks (NHL) San Jose Sharks (NHL) Dallas Stars (NHL) Pittsburgh Penguins (NHL) Montreal Canadiens (NHL) Jokerit (KHL)
| Stanley Cup  |
| --- | --- | --- |
|  | Chicago Blackhawks | 2010  |
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Pronssia | Sotši 2014 | miehet |  |
Antti Niemi (s. 29. elokuuta 1983 Vantaa) on suomalainen uransa päättänyt jääkiekkomaalivahti. Vuonna 2010 pelatessaan Chicago Blackhawksissa hän voitti Stanley Cupin ensimmäisenä suomalaisena maalivahtina.
Jääkiekkoura > Maajoukkueura

Niemi debytoi Suomen jääkiekkomaajoukkueessa vuoden 2007 Karjala-turnauksessa, jossa hän pelasi 8. marraskuuta 2007 uransa ensimmäisen maaottelun vastustajana Tšekki. Hän edusti Suomea vuoden 2014 Sotšin talviolympialaisissa.